bavarian-nlp/barwiki-20250901 huggingface dataset:
Noadische Kombination

De Nordische Kombination is a Mehrkampfsportart, de wej in Winter bedriem wird. Zeascht doun de Sportler Skispringa, nachernd kimmt Skilanglauf.
Gschichd.
De Nordische Kombinatuiin is a Spoatart mid ana langer Gschicht. Vo de easdn Olymbischn Winderspiele is bereits ausdrong woan. Do san de Sportler eascht ghupft, nachernd sans 18 km grennd. Mid an komblizierdn Punktesysdem is nachernd da Siega ausgrechert worn. Oana vo de bekanntasdn und erfolgreichsdn Sportler zu deara Zeid woar da Gunder Gundersen. Der hod nachernd de sogenannte "Gundersenmethode" entwiggld. Do is da Rückstand vom Skispringa in a Zeid umgrecherd worn. Des woar nachernd da Rückstand, mid den wejs lous grennd san. Wer als easda in Züll gwen is, hod gwunger ghod. As Langlaufen hammands iagandwann kirzer gmocht. Wieder schbäder hod ma nachand mearane Disziplinen eigfiahrt, wej z. B. Sprint. Heizedogs giz wieder sched mea oa Disziplin, waalse kaam oana no auskennd hod. Ejtz wird easd oaml ghupft, nachernd 10 km grennd. Owa de Gundersenmethode nimmt ma bis heid her.
Wichdige Wettkämbfe.
A nejds Joar giz an Weltcup, wous Bungde fia oanzlne Weddbeweabe gidd. Wear aafzletzt de mearan Bungde hod, is Gesamtweltcupsieger. In letzan Joar hod da Koivuranta Anssi vo Finnland gwunga.
Alle zwoa Joar is aussadem de noadische Ski-WM, wous mearane Weddbeweabe in da Nordischen Kombination gidd.
Vo de Olymbischn Spiele hoz bis ejtz awl oan oda meara Weddbeweabe in da Nordischn Kombination gem.
Alle de Weddbeweabe giz owa sched fiar d'Mona.
Roider Jackl

Da Roider Jackl (* 17. Juni 1906 z Weihmichl; † 8. Mai 1975 z Freising; eigentle "Jakob Roider") woa a bayerischa Feaschta und Voikssänga.
Da Roider Jackl hod gschätzte 3000 eignständige Gstanzl vafosst, uma 520 davo san im Roider Jackl Buach obdruckt und iwa 400 san af de 5 CDs, de wo zua Zeit am Moarkt z hom san.
Noch 1945 hod da Jackl z Freising a hähare Position im Forstdeanst otretn. Do isa aa bis zu seina Pensioniarung ois Forstamtmo im Joar 1967 bliebm. Sei Revia woan de Isarauen. Wia da "Flughofn Minga Franz Josef Strauß" in da Planungsphasn woa, wora af Seitn vo de engagiatn Gegna.
In de 1950a Joa hod da Jackl dann sein großn Durchbruch ghobt, voa oim mit seine Gstanzl-Vorträg. so hoda u. a. ob 1952 in da Sendung "Die weißlbaue Drehorgel" vom Boarischn Rundfunk mitgmocht oda aa beim Salvatorostich afm Nockherberg. Da Valentin Karl wor oana vo seine Bewundara.
Seine Liadln und Gstanzln hom se sowoi afs politische Zeitgschehn wiara af menschliche Schwächn bezogn. Kam ana vo de so Dablecktn wor jemois beleidigt. Ganz im Gegntei, es wor a bsundare Ehre vo eam afs Korn gnumma zwean. 1971 hodar an Bayerischen Poetentaler eahoidn.
Beispui.
Feiern ohne End:
&lt;poem style="font-style:italic"&gt;
 Jo mia san hoid Bayern
 mia san Leid, de gern feiern
 und wanns ned so ostrengend war
 dad ma gern orbatn aa
&lt;/poem&gt;
Da Hitler:
&lt;poem style="font-style:italic"&gt;
 Jo da Hitler woa jo koa Preiß
 und er woa a koa Boa
 und de Östreicher wissn a ned 
 woher dass a woa
&lt;/poem&gt;
Aloa singa:
&lt;poem style="font-style:italic"&gt;
 I sing hoit am liabstn aloa
 do kon i sogn wos i moan
 denn wann ma mit da Masse mitsingt 
 woas ma nia ob des stimmt
&lt;/poem&gt;
Denkmäla.
Afn Viktualienmoarkt in Minga stähd da "Roider-Jackl-Brunna" vom Osel Hans. Z Freising an da Oban Haptstroß gibts a Standbuid vo eam und an "Roider-Jackl-Weg". An seim Geburtsort z Weihmichl erinnad aa a "Roider-Jackl-Brunna" an eam.
Ironischaweis hod da Roider Jackl am End vo seine Vorträg oft s foigande Gstanzl gsunga:
&lt;poem style="font-style:italic"&gt;
 jatz muaß i dann aufhörn
 sonst weri no berühmt
 dann kriag i a Denkmoi 
 wos Wossa rausrinnt
&lt;/poem&gt;
Bod Hoi

Bod Hoi (hochdeitsch: Bad Hall) is a Stod im Draunvierl in da Mittn vo Owaöstareich mid uma 5.043 Eihwohna "(2016)". De Stod ghead zan Bezirk Steyr-Lond und zan Grichtsbezirk Steyr und liegd 380 Meta üwan Meer drüwa. Bod Hoi is a Kurort mid ana longan Gschicht; scho de oidn Köitn homd dozumoi de Soizquöin im Suizbochdoi kennd. Im Joar 1287 hod da Ort, der wos domois nu "Herzognhoi" ghaßn hod, s'Morktrechd griagd, ois ana vo de easchtn in Östareich. 1826 homs de easchte Bodeonstoit baud, und seid 1876 derf si da Ort "Bod" Hoi nenna.
Enns

Enns is a Stod im Draunvierl im Ostn vo Owaöstareich mid 11.738 Eihwohna (2016). Enns is de öidaste Stod vo Östareich und liegd an da Stöi, wo da Enns-Fluss in d'Doana einirinnd. Da Enns-Fluss is a de Grenz zu Niedaöstareich. Enns ghead zan Bezirk Linz-Laund. De easchtn Leid homd in Enns scho uma 4500 vor unsara Zeid gwohnd. De oidn Rema homd de Stod "Lauriacum" gnennd und dortn untam Koasa Commodus a befestigts Legionsloga baud. In da Zeid vom Koasa Caracalla is Lauriacum donn d'Hauptstod vo da Provinz Noricum worn.
Im Mittloita wor Enns donn a ana vo de wichtigstn Orte in Östareich und hod im Joar 1212 vom Bambergaherzog, im Leopoid in VI., s'Stodrecht griagd. Mid sein Wohrzeichn, im Stodurm, Fassadn as da Renaissance und asn Barock und ana Stodmaua, de wos deuweis nu dahoidn is, hod Enns oiweu nu a rechd a attraktivs Stodzentrum.
Timbuktu (Musika)

Timbuktu, biagalich "Jason Michael Robinson Diakité"; * 11. Jenna 1975 in Lund) is a schwedischa Rapper und Reggaemusika. Seine Musi hod a Folk- und Blues-, sowia westafrikanische Elemente. Ea staumt aus Schonen, der sidlichstn Provinz vo Schweden, und rappt aa auf Schonisch.
Lombardische Sproch

Des Lombardische weart in in Italien in dr Lombardei, im Piemont, im Westn von Walschtirol und in dr Schweiz im Kanton Tessin und im Kanton Graubünden gredt. S weart ols Minderheitssproch bzoichnat und weart va "Ethnologue" und im "Roten Buch über gefährdete Sprachen der UNESCO" ols oagne Sproch onerkonnt. Heintzutog wearts laider lai no va wenign Leit gredt.
Django Reinhardt

Jean „Django“ Reinhardt (* 23. Jenna 1910 in Liberchies, Belgien; † 16. Mai 1953 in Samois-sur-Seine bei Paris) woa a Gitarrist, Komponist und Kapömaasta und güd ois Voda und Begründa vom eiropäischn Jazz.
Lebm.
Ois Sohn vom Manouches (franzesischsprochiga Sinti) is da Django Reinhardt in anar Wohnwognsiedlung außerhoib vo Paris aufgwoxn, und hod friah Violine, Banjo und aa Gitarr spün glernt. Sei Karriere ois professionella Musik hod scho mid 12 Joa aungfaungt, wo ea zauma mitn Quetschnspuila Guérino auftretn is.
1928 hod da Django Reinhardt beim Braund vo seim Wohnwogn schwere Valetzungen davo trogn. Sei rechte Haxn woa glähmd und sei linke Haund schwaa vabraunt. De Haxn häd scho amputiat wean soin, da Django hod si owa wieda ganz guad eahoid. Grod wegn dera Behindarung hod a gaunz neie, extrem virtuose Spütechnik entwicket. Fias Melodiespü hod a nua in Zeige- und in Mittlfinga eingsetzt. Fia Akkorde hod a eigschränkt aa in Ringfinga, in klaanan Finga vawendt und hod umso mea in Daumen gnutzt.
Musi.
As Neie und Bsundare an da Musi vom Django woa de Mischung aus drei vaschiedanen Musigenres: Sei Gypsy Jazz is a Mischung ausn New-Orleans-Jazz vo de 1920a Joa, franzesischn Woizan ("valse musettes") und da traditionön Spüweise vo de Roma (Zigeina-Musi bzw. Roma-Musi). Dazua kuma a no Akkordeffekte wia in da „modernaren Klassik“ beispüsweis bei Claude Debussy oda Joseph-Maurice Ravel. Ob 1937, mit "Chicago", hoda ois da beste eiropäische Jazzmusika goitn. Am Aufaung vo seina Karriere woara in easchta Linie a ausgezeichneta Begleita. Ea hod si daun noch und noch zu an anzigoatign Solistn entwicket.
De Gitarrnspütechnik vom Django hod an hochn Wiedaeakennungsweat. Zum aan liegt des do draun, dass a bestimmtes Technikrepertoire vawendt hod und zum aundan weu sei Greifhaund behindat woa. Da Django hod dabei auf virtuose Oat a Not zua Tugend gmocht.
Taizo Yokoyama

Da Taizō Yokoyama (jap. 横山泰三 "Yokoyama Taizō"; * 28. Feba 1917 in da Präfektua Kōchi, Japan; † 10. Juni 2007 in da [Präfektua Kanagawa, Japan) wor a japanischa Comiczeichner und a Karikaturist.
Sei Karriere ois a professionella Zeichna hod da Yokoyama in da Nochkriegszeit gstart. Beeinflusst hodn sei ödara Bruada, da Comiczeichna Ryūichi.
1950 hod a mid da Comicstripserie "Pūsan" (プーサン), de a fiad' "Mainichi Shimbun" Zeidung gmochd hod, sein easchtn Eafoig ghobt. Fia "Pūsan" hod a 1954 an Hiroshi-Kikuchi-Preis gwunna. 1954 hod da Zeichna mid seina Karikatuanserie "Shakai Gihyō" (社会戯評) augfaungt. 39 Joar, bis 1992, hod da zu dera Serie iwa 13.500 Karikatuan fiad' Zeidung "Asahi Shimbun" zeichnd.
Da Taizo is 2007 mid 90 Joar duach a Lungenentzündung gstoam.
Tenneck

Ténnégg (aa "Ténnéck", friarer: "Konkordiahütten", Deitsch: "Tenneck") is a Órtscháuft a' da Katastroigmóah Suizau "(Sulzau)" vah da Mórktgmóan Wérfen und liagg eppas 40 km sidlich vah Soizburg an Póngau, an Soizburger Lónd in Ésterreich. D' gsommbe KG Suizau háud 981 Eihwóner. Ténnégg liegg a' da Soizach am Fuass vam Suizbérg.
Da Órt liegg eihbétt a' da Gebirgswejd zwischen Ténnengebirg und Hóchkinig-Winterwejd. Bekónnt is's Gebiat ba Wérfen, Pfáuwérfen, Wérfenwéng und Ténnégg vuroim fir d' greesst bislóng gfunnane Eishejn vah da Wejd, dia Eisriasenwejd. Ténnégg bsitzt dia Bóstlóatzoi A-5451.
Schloss Neischwanstoa

As Schloss Neischwanstoa (amtli: Schloss Neuschwanstein) is a Schloss im Allgai afm Gebiet vo da Gmoa Schwangau bei Fiassa, des wo da Ludwig II. baun hod lossn. Des is as berihmdaste Schloss vom Kini und oans vo de bekanndastn Fremdnvakeaszui vo Deitschland. De Architektur und da Innenausbau is a Gipfe in da Baukunst vom romantischn Historismus und Eklektizismus vom 19. Joarhundat. Es wead dahea oft „Märchenschloss“ gnennd. In unmittlbora Nachn liegt a s Schloss Hohnschwangau.
Sinnbuid.
As Schloss Neischwanstoa ghead zu de bedeidanstn Fremdvakeaszui vo Deitschland und guit wejdweit ois Sinnbuid fia de Zeit vo da Romantik. Joar fia Joar kema rund 1,3 Muilliona Bsuacha ins Schloss. Es wor aa as Vorbuid fia de Doanresalschlessa in dena Themenparks vo Disneyland und Drehort fia an Haffa Märchnfuim.
Am End vom Zwoatn Wejdkriag san im Schloss de Goidschätz vo da Deitschn Reichsbank glogad worn. In de letzt Kriasdog san de Goidschätz owa zu an bis heit unbekanntn Ort vazaht worn.
Fiassa

Fiassa (amtli: Füssen) is a Stod im schwobischn Landkroas Ostallgai. Se liegt im Sidwestn vo Bayern an da Romantischn Stroß.
Eadkunde.
Fiassa liegt in da Region Allgai. Durch de Stod fliasst da Lech. Dea Donauzuafluss passiat znagst am sidlichn Stodrand an Lechfoi und fliaßt dann duachs Stodgebiet und weida zum nordestli gleganen Forggensee. Da Hopfasee liegt ebmfois im Stodgebiet genauso wia da Weißensee, da Alatsee, da Eschocha Weiher und da Wiedemannweiher. Am Faulenboch, dea wo an Alatsee zan Lech in entwassad, liegn da Obersee und da Míttersee. Mit 808 Metan iwa NN is Fiassa de hegstglegane Stod vo Bayern.
Eihwohnaentwicklung.
Seit da easchtn offiziejn Voikszejung vom 1. Dezemba 1840 is de Bevejkarung in Fiassa ständig gwoxn und liegt be 14.222 (31. Dez. 2011). Vo de Eihwohna vo Fiassa san 6069 Monna und 7143 Fraun. 1589 Eihwohna san Auslända.
Eihwohnaentwicklung vo da Stod Fiassa.
Fiassa is zwischn 1988 und 2008 um 1063 Eihwohna bzw. ca. 8 % gwoxn. Seit 2011 woxt de Stod um jährli 200 bis 300 Eihwohna o.
Schwangau

Schwangau is a Gmoa im Landkroas Ostallgai im Regiarungsbeziak Schwobm. Dea Ort liegt im Allgai im Siidn vo Bayern an da Romantischn Stroß, de wo 4 Kilometa weida in Fiassa endt.
Gschicht.
Werkzeigfund afm Frauenberag bei Horn und am Noadufa vom Bannwoidsee lossn drauf schliassn, dass de easchte Bsiedlung vo Schwangau bis in de mittlare Stoazeit zruckgähd.
Eihwohnaentwicklung.
De Bevejkarungszoi is im Laff vo de Joar stetig gstiege: vo uma 700 (1840) iwa 1524 (1939) af 3255 (1991), 3415 (2007), 3188 (2014) und 3233 Ende (2015).
Wirtschaft und Infrastruktur.
De Wirgschaft wead vom Fremdnvakea, Handwerk, Kloagewerbe und vo da Landwirtschoft prägt.
Urania (Wean)

De Urania is a Voiksbüdungshaus mit Steanwartn in Wean. Da Varein is 1897 grind woan und hod 1910 a Vareinshaus im Jugendstil errichtn lossn. Heit is de Weana Urania a Einrichtung vo da „GmbH die Wiener Volkshochschulen“.
De Urania ghead zu de Woazeichn vo Wean.
Gschicht.
Da Varein "Wiener Urania" is 1897 grind woan. Des Urania-Gebaide is 1909 noch de Pläne vom Jugenstilarchitektn Max Fabian, an Schüla vom Otto Wagner erricht wuan und 1910 vom Kaiser Franz Joseph eaeffnet wuan. De Urania liegt an da Mündung vo da Wien in an Donaukanal. Da Nauman kumt vo da Muse Urania, de wos fia de Astronomie zuaständig is.
Grompm

A Grompm, aa Spitzhock oda Picki gnennt, is a Handweakzeig, mid dem wo af Stoa, Feis oda stoanign Bodn gorbat wern ko.
Bevor si da Bagga und ondare Maschinen duachgsetzt hom, wor da Grompm zamma mit da Schaufe und da Scheibtruhn s wichtigste Weakzeig im Erdbau. An Grompm hod ma zum Beispui braucht zum Aushebm vo Baugruam, firn Stroßnbau, firn Kanalbau oda firs Pflonzn vo Bam. Firs Hoamwerkn is da Grompm no imma sakrisch beliabt.
In da klassischn und am haifigstn vawendtn Form hod da Grompm a spitze Seitn und a floche Seitn, des wo sakrisch praktisch is. Wann ma auf oana stoanign Flächn orbat nimmt ma s spitze End und auf woachan Grund s floche End.
An Grompm mit zwoa spitzn End nennt ma aa Kreizpicki.
Vawoitungsgmoaschoft

Vawoitungsgmoaschoft (deitsch: Verwaltungsgemeinschaft) is a Keapaschoft vom effentlichn Recht in de deitschn Bundeslända Bodn-Wiattmbeag, Bayern, Saggsn, Sachsen-Anhalt und Thüringen. Da Begriff wead owa aa teiweis fia gebietsunobhängige Gmoaschoftn zua gmoasamen Nutzung vo ana Vawoitungsstruktur in da effentlichn Vawoitung vawend (z. B. fia de "Fachhochschui vom Bund fia effentliche Vawoitung" mit da "Bundesakademie fia effentliche Vawoitung").
Aufgobm.
Zu dena Aufgobm vo ana Vawoitungsgmoaschoft zejn z. B. de Afstejlung vo Flächnnutzungsplänen, Obwossabeseitigung, Kassngschäfte oda s Friedhofs- und Feiawehrwesn. Sie ko oba aa de Trägaschoft vo Grundschuin, de Untahoidung vo Gmoavabindungsstroßn und weidane Aufgobm vo de Mitgliedsgmoana iwanehma bzw. soichane Aufgobm kena a iwatrogn wean, wia beispuisweis da Fremdnvakea.
Bleabouchtoi

As Bleabouchtoi (Hochdeitsch: "Blühnbachtal") is a ebbers 10 Kilometer longs Seitntoi vo da Soizach im Bundeslond Soizburg. Es trennt as Honggebirg (im Sidn) vom Houchkinig-Bergmassiv am Rond vo d' Berchtsgouner Oipm.
Vo Tenneck, 'm närdlichn Ortstoae vo Werfn, firt a Strouss ins Bleabouchtoi zan Schloss Bleabouch, des da Erzbischof Woif Diatrich vo Raitenau vo 1603 bis 1607 baun loussn houd. Vo 1908 bis 1914 is as Bleabouchtoi a Jogdgebiat vom Tronfoiger Fronz Ferdindand gwen.
Hóchkinig

Da Hóchkinig (Hóchdeitsch: "Hochkönig") is mid'ner Hejch vóh 2941 m i. A. da hejchste Gebirgsstógg voh d' Berchtsgáuner Oipm. Da Hauptgipfi, der wáus eemfois Hóchkinig hoasst, iawerráugg oj Berg an Umkroas voh ebber 34 Kilómeeter. Mid'ner Schorschtenhejch vóh 2.181 m gherscht da Hóchkinig za dia geógraafisch brómenéntasten Berg vóh d' Oipm, netter just iawerdróffm vam Montblanc, Gróssglóggner, Finsterarhorn, Wiedspitz und da Piz Bernina.
Krowodisch (Begriffsklearung)

krowodisch, krawotisch, krawatisch moant:
"Krowodisch" odar aa "krawotisch" bedait urspringli nur "kroatisch". De Bedaitung vo „krowodisch“ wia r'aa vo „Krowot“ hot se mit da Zeit gändert und is heintzdog mehrdeitig. Je nochdem in wejchan Zusammenhang s verwendt werd kon „Krowot“ aa a Schimpfwort sei und „krowodisch“ kon aa no „mit Gwoit“ bedaitn.
Sowjetunion

De Sowjetunion (UdSSR, Union der Sozialistischen Sowjetrepubliken) woa a zentralistisch regiada, födarativa Aaparteinstoot in Osteiropa, im Kaukasus sowia Nord- und Zentralasien. De UdSSR is am 30. Dezemba 1922 gründ und am 21. Dezemba 1991 aufglöst woan. De Rechtsnochfolge in de internationaln Organisationen hod Russland iwanumma.
As Kerngebiet (mit 78 % vo da Flächn 1990) hod aus da Russischen Sowjetrepublik bestaundn, de noch da Oktoberrevolution am 7. Novemba 1917 ausn Kern vom Zarenreich hervuagaungan is und noch da Auflösung vo da Union ois Russische Föderation de juristische Nochfoige auntretn is. Weng dea Dominanz vo da Russischen Sowjetrepublik is de Sowjetunion in de westlichn Lända oft mit Russland gleichgsetzt wuan (sognannts "Sowjetrussland").
Eadkunde.
De Sowjetunion woa ana vo de greßtn Herrschoftsräume in da Gschicht vo da Menschheit. Des Territorium vo da UdSSR hod mit 22,4 Müllionen Quadratkilometa fost a Sechstel vom Festlaund vo da Erde umfosst. In West-Ost-Richtung woans rund 10.000 Kilometa, in Nord-Südrichtung rund 5.000 Kilometa. De Sowjetunion hod 11 vo de 24 Zeitzonen vo da Erdn berührt.
Bevökarung.
Entwicklung.
Bevölkerungsentwicklung:
Gschicht.
1917–1922: Lenin und de Oktoberrevolution.
De Führung vom zaristischn Russland is mit da Febarevolution 1917 obgsetzt wuan. Wenige Monate hom de Bolschewiki unta da Führung vom Lenin im Zug vo da Oktoberrevolution de „Russischen Sowjetrepublik“ ausgruafn. Nochm Sieg vo de Bolschewiki im Russischn Biagakriag is im Dezemba 1922 de "Union vo de Sozialistischn Sowjetrepubliken" (kuaz "Sowjetunion") gründt wuan.
Kultur und Gsöschoft.
Nationalhymne.
Vo 1922 bis 1944 woa De Internationale de Nationalhymne vo da Sowjetunion. 1943 hod da Alexander Wassiljewitsch Alexandrow a neie Hymne fia de Sowjetunion komponiat. Am 15. März 1944 is des Liad mitn Text vom Sergei Wladimirowitsch Michalkow zur offiziellen Nationalhymne vo da Sowjetunion wuan.
1977 is de Hymne textlich enstalinisiat wuan. Vo 1955 (zwa Joa nochn Tod vom Stalin) und 1977 is de Hymne offiziö imma ohne Text gspüt wuan.
Mitn Zammenbruch vo da UdSSR homs de Hymne im Nochfoigestaat Russland obgschofft. Weu de Hymne in da Bevökarung owa sehr beliabt woa, is im Joa 2000 ois Nationalhymne fia Russland wieda eigfiaht wuan.
Gullinborsti

Da Gullinborsti (geamanisch *Gullinbursti, *Gullinbyrsi, *Gúlimborsti, auch Sliðrugtanni) oidnoadisch "dea mid de goidanen Boastn" hoaßt da Eba vom geamanischn Gott Freyr.
Da Naum Gullinborstis wiad vum oidisländischn Dichta Snorri Sturluson in seine Werke Gylfaginning 48 und Skáldskaparmál 7 schriftlich gnennt. Da Gullinborsti is noch da geamanischn Mythologie da dauahofte Begleita vom Freyr und ziagt dem sei Fuaweak duachd'Lufd und üwas Wossa beim Tog und bei da Nocht. In da Finstan ham seine goidanen Boasten Feiafunkn, de in da Dunklheit hej wean. Da Gullinborsti is vom Zwerg Brokk gmochd woan.
A in aundare Mythologien is da Eba genauso a vaeahts Viech.
Josef Pühringer

Josef Pühringer (* 30. Oktoba 1949 in Traun, Obaösterreich) is a östareichischa Politika (ÖVP). Ea woa vo 1995 bis 2017 da Londeshauptmo vum Bundeslond Obaöstareich.
Lebn.
Da Josef Pühringer is am 30. Oktoba 1949 in Traun ois Bua vum Schneidamoasta Josef Pühringer sen. und seina Frau Maria geboarn woan und hod a um zwoa Joa jingare Schwesta nomens Maria. Noch seina Matura 1970 hod a on da Johannes Keppler Universität Linz Rechtswissenschoftn studiad. 1976 is er zum Doktor vo de Rechtswissenschoftn promoviad wordn. Während seim Studium hod a ois Religionslehra in Traun gorbadt. Seit 1989 is a mit seina Frau Christa vaheiradt, mit dea wo a drei Kinda, Katharina Maria (1991), Josef (1992) und Peter (1997) hod.
Sei politische Karierr hod da Pühringer 1973 ois Stodrot in seina Hoamotstod Traun ogfangt. 1974 bis 1983 woa a Obmonn vo da Junga Volkspartei Obaöstareich. Ob 1981 woa da Pühringer Stodparteiobmonn vo da ÖVP Traun und vu Novemba 1985 bis April 1988 Vizebuagamoasta. Seit 1979 hod a a Mandat zun obaöstareichischn Londtog. 1986/87 woa ea ÖVP-Londesparteisekretär, 1987 is ea donn Londesrot untam Londeshauptmonn Ratzeböck woarn.
Seitn 11. Feba 1995 is da Pühringer ÖVP-Londesparteiobmonn vu da ÖVP gwen, und seitn 2.März 1995 Londeshauptmonn vu Obaösterreich. 1997 hot sei "Dr. Joe"-Kampagne fia Aufsechn gsuagt, weil iba Monate neamd gwusst hod, wer des eigentlich is. Vo 2003 bis 2015 hod ar a schwoarz-greane Koalition gfiaht, danoch a schwoaz-blaue. Am 6. Aprü 2017 hod a s Omt ois Londeshauptmonn on sein Nochfoiga Thomas Stelzer ibagem.
Ofong Novemba 2007 hod a des Omt vum Presidentn vom Östareichischn Voiksliadwerk ibanumma.
Jeanne d’Arc

Jeanne d'Arc ([]), aa Johanna vo Orléans oda Jungfrau vo Orléans bekonnt, (*um 1412 z Domremy, Lothringen; † 30. Mai 1431 z Rouen) is a franzesische Nationalheldin und Heilige vo da katholischn und anglikanischn Kiachn.
Während am Hundatjarign Kriag hot se de Franzosn gegn de Englända gfiat. Duach Varrot hom se de Burgunda gfonga gnumma und on iare Vabindeten, di Englända, vakafft. A Kiachnprozess hod se diskreditian soin. Untam Vorsitz vum Bischof vo Beauvais, Pierre Cauchon, wo dena Engländan sea nah gstondn is, is se wegn am Vastoss gegns Kiachngsetz vaurteit und af Befej vom englischn Kini afm Moarktplotz vo Rouen afm Scheitahaufn vabronnt worn. 24 Joar spada hot da Vatikan an Revisionsprozess duachgfiat, wo sie daun im Joar 1456 letzendle freigsprochn worn is. Johanna is daduach zua Märtyrerin eakleat und vom Papst Benedikt XV. 1920 heiliggsprochn worn. Ia Gedenktog is da 30. Mai.
Rezeption.
Heiligsprechung.
De Muadda vo da Johanna hod se noch iam Dod darum bemiat, an Prozess nei afzroin. 24 Joar spada, am 7. Novemba 1455, hod da Koarl VII. vorm Hintagrund vo vaendatn politischn Verhejtnissn in da Kathedraln "Notre-Dame de Paris" an Rehabilitationsprozess eaeffnet. Nochdem da Hundatjarige Kriag weitgehend zu Gunstn vo Frankreich ausganga is, hod da Koarl sei Position steakn woin und de ohoitande Kritik zwegn am Todesurteis gegn de imma no populeare Jeanne d'Arc beendn woin. Am 7. Juli 1456 is des Urtei vakindd worn: de voistendige Rehabilitiarung - olladings ohne de Meada vaontwortle z mocha.
Am 18. Aprui 1909 is de Johanna nacha vom Pius X. selig- und am 16. Mai 1920 vom Benedikt XV. heiliggsprocha worn.
Im „Biographisch-bibliographische Kirchenlexikon“ hoassts: „Die Jungfrau von Orléans war, wenngleich zu einem viel zu frühen Tod verdammt, angefüllt mit einem unbedingten Glauben an Gott und dem Bewusstsein der Göttlichkeit ihrer Sendung, ihr Leben war selbstlos und heroisch. Ihr Wesen erwies sich als großherzig und schlagfertig.“
Die heilige Johanna is Schutzpatronin vo Frankreich, Rouen und Orléans.
Buchloe

Buchloe is a Stod im schwäbischn Landkroas Ostallgai, Bayern. Es wohnan 12.568 Leit dortn (2015). De Gmoana Jengen, Lamerdingen und Waal ghearn a dazua.
Politik.
Di Listn vo de Biagamoasta vo Buchloe
Zwoata und Dritta Biagamoasta san grad Irmgard Ablasser (CSU) und Manfred Beck (SPD).
Skidbladnir

Skidbladnir (altnord. Skíðblaðnir) iss Schiff vom Gott Freyr aus da noadischn Mithologie. Des is vom Zwerg Dvalin und seim Bruada im Auftrog vom God Loki baut woan.
Des Schiff wor so grouß, dass olle Gedda aus Asgard transportian hod kina. Wegn da bsundan Bauweis hot sa se so kloa foitn lossn ois wia a Tuach.
Freyr

Freyr (a "frey") hoaßt "Hea", im oidhochdeitschn "fro", wos eigntlich koa Naum, sundan a Bezeichnung is. Es deafad so sei, dass um a Bezeichnung fia an God gehd, sei Naum owa ned gnennd wean deaf. (Wos ähnlich is wia bei de biblischn Schriftn, wo da "Jahwe" a duach "Herr" easetzt wiad). An Freyr gibds easchte moi im 10. Kaptil vo da Ynglingasaga, doat is a ois Yngvi da Ahnhea vo de schwedischn Kenig gwen, im 11. Kapitl isa da Vota vum Fjölnir und hoast doat "Yngvi-Freyr". Damid is de Bezeichnung midn geamanischn Staum Ingaevonen vawaundt. De Zaummsetzung kinad oidgeamanisch auf "Ingwia-fraujaz" (= Hea vo de Ingaevonen) zruckgeh.
An Freyr sei Knecht is da Skirnir, dea wos eam zu seina Frau vahoifn hod und meistns mid eam untawegs is. Dafia hodn da Freyr mid seim Schweat belohnt. Noch da eddischn Dichtung "Skírnismal" wor sei Frau Gerdr rechd sche. Wei d'Gerda an Freyr ned heiratn woit hod da Skirnir se neta duach Bestechungen, Drohungen und Zauba dazua zwinga kina. Des Vabrechn hod dazua gfiaht, dass da Freyr bei Ragnarök ohne sei Schweat an Feiariesn Surt hüflos ausgeliefat wor und gstorbn is.
Da "Freyr" hod des von de Zwergal baude Schiff Skidbladnir, in dem olle Asn mid Rüstung Plotz ghobt ham, und des immer an Fohrtwind hod, ghobt. Der Zwerg "Brokkr" hod fia eam a nu an goidanen Eba "Gullinborsti" gmochd. Dea hoaßt a "Slíðrugtanni" (dea mid de gfährlichn Haua). Da Gullinborsti ziagt an Freyr sein Wogn und laufd duach Luft und Wossa Tog und Nocht woa in da Finstan seine goidanen Boastn leichtn.